**O B R A Z L O Ž E NJ E**

**1. Ustavni osnov za potvrđivanje Sporazuma**

Ustavni osnov za potvrđivanje Sporazuma između Saveta ministara Bosne i Hercegovine i vlada ostalih Strana Inicijative za prevenciju i spremnost u slučaju katastrofa za region Jugoistočne Evrope o dogovorima sa zemljom domaćinom o Sekretarijatu Inicijative za prevenciju i spremnost u slučaju katastrofa za region Jugoistočne Evrope sadržan je u članu 99. stav 1. tačka 4. Ustava Republike Srbije, prema kojoj je u nadležnosti Narodne skupštine da potvrđuje međunarodne ugovore kada je zakonom predviđena obaveza njihovog potvrđivanja.

**2. Razlozi za potvrđivanje Sporazuma**

Sporazum između Saveta ministara Bosne i Hercegovine i vlada ostalih Strana Inicijative za prevenciju i spremnost u slučaju katastrofa za region Jugoistočne Evrope o dogovorima sa zemljom domaćinom o Sekretarijatu Inicijative za prevenciju i spremnost u slučaju katastrofa za region Jugoistočne Evrope sačinjen je u Ankari 4. aprila 2018. godine, a Srbija ga je potpisala u Sarajevu, dana 4. jula 2018. godine, u originalu na engleskom jeziku. Članom 28. Sporazuma, stav 1. predviđeno je da ovaj sporazum stupa na snagu prvog dana meseca koji sledi nakon datuma kada depozitar primi šesto obaveštenje Strana DPPI SEE, uključujući zemlju domaćina, o ispunjenju njihovih unutrašnjih pravnih procedura potrebnih za stupanje na snagu ovog sporazuma. U skladu sa članom 28. stav 1. Sporazum se privremeno primenjuje od dana potpisivanja.

**3. Da li se međunarodnim ugovorom stvaraju finansijske obaveze u njegovom izvršavanju**

Sporazumom između Saveta ministara Bosne i Hercegovine i vlada ostalih Strana Inicijative za prevenciju i spremnost u slučaju katastrofa za region Jugoistočne Evrope o dogovorima sa zemljom domaćinom o Sekretarijatu Inicijative za prevenciju i spremnost u slučaju katastrofa za region Jugoistočne Evrope ne stvaraju se finansijske obaveze u njegovom izvršavanju.

**4. Procena potrebnih finansijskih sredstava za sprovođenje Sporazuma**

Za sprovođenje Sporazuma između Saveta ministara Bosne i Hercegovine i vlada ostalih Strana Inicijative za prevenciju i spremnost u slučaju katastrofa za region Jugoistočne Evrope o dogovorima sa zemljom domaćinom o Sekretarijatu Inicijative za prevenciju i spremnost u slučaju katastrofa za region Jugoistočne Evrope, u skladu sa članovima 4, 12, 13. i 14. Sporazuma sredstva izdvaja zemlja domaćin, dakle Savet ministara Bosne i Hercegovine. Sredstva iz budžeta Republike Srbije nisu potrebna. Napominjemo da Republika Srbija već plaća obaveznu godišnju kontribuciju Inicijativi za prevenciju i spremnost u slučaju katastrofa za region Jugoistočne Evrope u visiniod 25.000 evra na osnovu Memoranduma o razumevanju o institucionalnom okviru za Inicijativu za prevenciju i spremnost na nesreće za region Jugoistočne Evrope. Memorandum je osnivački akt Inicijative, potpisan novembra 2013. godine, a stupio na snagu1. oktobra 2015. godine.